title: Directiva Consiliului din 26 iulie 1971 privind eliminarea restricțiilor referitoare la libertatea de a presta servicii în domeniul contractelor de achiziții publice de lucrări și la atribuirea contractelor de achiziții publice de lucrări prin intermediul agențiilor sau sucursalelor

text:
               06/Volumul 01

               RO

               Jurnalul Ofícial al Uniunii Europene

               7

         31971L0304

               L 185/1

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 26 iulie 1971
   privind eliminarea restricțiilor referitoare la libertatea de a presta servicii în domeniul contractelor de achiziții publice de lucrări și la atribuirea contractelor de achiziții publice de lucrări prin intermediul agențiilor sau sucursalelor
   (71/304/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 54 alineatul (2) și articolul 63 alineatul (2),
   având în vedere Programul general pentru eliminarea restricțiilor privind libertatea de stabilire (1), în special titlul IV B,
   având în vedere Programul general pentru eliminarea restricțiilor privind libertatea de a presta servicii (2), în special titlul V C litera (e) punctul (1),
   având în vedere propunerea Comisiei,
   având în vedere avizul Adunării (3),
   având în vedere avizul Comitetului Economic și Social (4),
   întrucât normele de realizare a libertății de stabilire și a libertății de a presta servicii, precum și normele de aplicare privind măsurile tranzitorii au fost deja stabilite în ceea ce privește activitățile lucrătorilor independenți enumerate în clasa 40 ISIC prin Directivele 64/427/CEE și 64/429/CEE ale Consiliului din 7 iulie 1964 (5); întrucât, în conformitate cu aceste directive, autoritățile contractante nu pot impune persoanelor fizice sau juridice de drept privat, cărora le este atribuit un contract, nici o discriminare pe motiv de naționalitate a sub-contractanților; întrucât restricțiile sunt admise în mod temporar numai în ce privește participarea la contracte de achiziții publice de lucrări, în cazul în care privesc prestări de servicii sau prin intermediul agențiilor sau sucursalelor cu ocazia atribuirii contractelor de achiziții publice de lucrări; întrucât, în consecință, dispozițiile directivelor menționate anterior au un domeniu de aplicare general care face inutilă repetarea lor în prezenta directivă;
   întrucât contractele de achiziții de lucrări din clasa 40 ISIC pot fi atribuite sau executate de organisme care dețin concesiuni acordate de către stat, de către colectivitățile teritoriale sau locale sau de către alte persoane juridice de drept public; întrucât, prin urmare, prezenta directivă trebuie să includă, în domeniul său de aplicare, astfel de contracte care reprezintă un număr considerabil de lucrări; întrucât, în caz contrar, domeniul său de aplicare ar fi redus în mod substanțial;
   întrucât Tratatul de instituire a Comunității Europene a Energiei Atomice conține, la articolul 97, o dispoziție specială privind construirea instalațiilor nucleare de natură științifică sau industrială; întrucât, în conformitate cu articolul 232 din Tratatul de instituire a Comunității Economice Europene, astfel de cazuri trebuie să fie excluse din domeniul de aplicare a prezentei directive;
   întrucât, de la adoptarea Programelor generale, Comunitatea Economică Europeană și-a elaborat propria nomenclatură a activităților industriale, intitulată „Nomenclatura Industriilor din Comunitățile Europene” (NICE); întrucât această nomenclatură, care conține trimiteri la nomenclaturile naționale, este, prin urmare, mai bine adaptată la nevoile statelor membre decât la nomenclatura ISIC („Clasificarea internațională standard, pe industrie, a tuturor activităților economice”); întrucât ar trebui adoptată, prin urmare, nomenclatura NICE, cu condiția ca aceasta să nu aibă ca efect modificarea calendarului stabilit în Programele generale care se referă la nomenclatura ISIC; întrucât folosirea nomenclaturii NICE în prezenta directivă nu poate avea un astfel de efect;
   întrucât se face trimitere în mod frecvent la specificațiile tehnice în contractele de achiziții publice de lucrări; întrucât Consiliul, în declarația făcută cu ocazia adoptării Programelor generale, a stabilit că specificațiile tehnice nu trebuie să conțină vreo clauză cu efect discriminatoriu; întrucât, în consecință, este necesară includerea în directivă a anumitor detalii în această privință;
   întrucât dispozițiile aplicabile tuturor activităților lucrătorilor care desfășoară activități independente și referitoare la circulația și șederea persoanelor care beneficiază de libertatea de stabilire și libertatea de a presta servicii fac sau vor face obiectul unor directive distincte; întrucât sistemul aplicabil salariaților care însoțesc prestatorul de servicii sau acționează în numele acestuia este reglementat de dispozițiile stabilite în temeiul articolelor 48 și 49 din tratat,
   ADOPTĂ PREZENTA DIRECTIVĂ:
   Articolul 1
   Statele membre elimină, în ceea ce privește persoanele fizice și societățile reglementate în titlul I al Programelor generale și care prestează servicii sau acționează prin intermediul agențiilor sau sucursalelor (denumite în continuare „beneficiari”), restricțiile menționate de titlul III al Programelor generale menționate, care privesc inițierea, atribuirea, executarea sau participarea la executarea contractelor de achiziții publice de lucrări în numele statului, al colectivităților teritoriale și al persoanelor juridice de drept public.
   Articolul 2
   (1)   Dispozițiile prezentei directive se aplică activităților lucrătorilor care desfășoară activități independente care sunt cuprinse în anexa I la Programul general pentru eliminarea restricțiilor privind libertatea de stabilire, clasa 40. Astfel de activități corespund celor care sunt enumerate în clasa 40 din „Nomenclatura Industriilor din Comunitățile Europene” (NICE); acestea sunt prezentate în anexa la prezenta directivă.
   (2)   Directiva nu se aplică în cazul:

               (a)

               instalațiilor industriale de natură mecanică, electrică sau energetică, cu excepția oricărei părți a acestor instalații care aparține tehnicii construcțiilor civile;

               (b)

               construirii de instalații nucleare de natură științifică sau industrială;

               (c)

               lucrărilor de excavare, săpare de puțuri, dragare și al lucrărilor de eliminare a deșeurilor, efectuate în vederea extracției mineralelor (industrii extractive și miniere).

         Articolul 3
   (1)   Statele membre elimină, în special, următoarele restricții:

               (a)

               restricțiile care împiedică beneficiarii să presteze servicii în aceleași condiții și cu aceleași drepturi ca resortisanții țării respective; restricțiile care trebuie eliminate cuprind, în special, acte cu putere de lege și acte administrative și acele practici administrative care impun sau permit aplicarea unui tratament discriminatoriu, în defavoarea beneficiarilor, de către persoanele fizice sau juridice cu care s-a încheiat un contract pentru executarea sau exploatarea unor lucrări sau pentru gestionarea de servicii publice prin acordarea de drepturi speciale sau exclusive pentru contractele pe care aceste persoane le pot atribui, la rândul lor, pentru executarea acestor lucrări;

               (b)

               restricțiile care există datorită practicilor administrative care au ca efect aplicarea față de beneficiari a unui tratament discriminatoriu în comparație cu cel aplicat resortisanților;

               (c)

               restricțiile care există datorită dispozițiilor sau practicilor care, deși aplicabile, indiferent de naționalitate, îngreunează, cu toate acestea, în exclusivitate sau în principal, activitățile profesionale sau de comerț ale resortisanților altor state membre; specificațiile tehnice cu efect discriminatoriu, în special, se numără printre restricțiile care trebuie eliminate; acestea nu sunt considerate discriminatorii, cu toate acestea, în cazul în care sunt justificate de obiectul contractului.

         (2)   Statele membre se asigură în special că:

               (a)

               beneficiarii pot primi, pentru executarea unor lucrări pe teritoriul lor, diferite forme de credit, ajutoare și subvenții prevăzute în acest scop de către autoritățile publice, în aceleași condiții ca resortisanții;

               (b)

               beneficiarii au acces fără restricții și în orice situație, în aceleași condiții ca resortisanții, la posibilitățile de aprovizionare asupra cărora statul își exercită controlul și care le sunt necesare pentru a-și putea executa contractul.

         Articolul 4
   Statele membre pun în aplicare măsurile necesare aducerii la îndeplinire a prezentei directive în termen de douăsprezece luni de la data notificării și informează de îndată Comisia cu privire la aceasta.
   Articolul 5
   Prezenta directivă se adresează statelor membre.

      Adoptată la Bruxelles, 26 iulie 1971

            Pentru Consiliu

            Președintele

         A. MORO

      (1)  JO 2, 15.1.1962, p. 36/62.

      (2)  JO 2, 15.1.1962, p. 32/62.

      (3)  JO 62, 12.4.1965, p. 883/65.

      (4)  JO 13, 29.1.1965, p. 158/65.

      (5)  JO 117, 23.7.1964, p. 1863/64 și p. 1880/64.
   ANEXĂ
   LISTA ACTIVITĂȚILOR PROFESIONALE
   corespunzătoare Nomenclaturii Industriilor din Comunitățile Europene
   (NICE)

                  Clasă

                  Grup

               40

               CONSTRUCȚII CIVILE

               400

               Construcții civile (nespecializate);
               demolare

               400.1

               Construcții civile, nespecializate

               400.2

               Demolare

               401

               Construcții de clădiri (locuințe și altele)

               401.1

               Lucrare generală de construcții

               401.2

               Lucrare de acoperire

               401.3

               Construirea hornurilor și a cuptoarelor

               401.4

               Lucrare de protecție contra intemperiilor

               401.5

               Lucrare de reparare și întreținere a fațadelor

               401.6

               Lucrare de schelărie

               401.7

               Lucrare specializată în alte activități de construcție (inclusiv lucrări structurale)

               402

               Construcții civile: construirea drumurilor, podurilor, căilor ferate etc.

               402.1

               Construcții civile generale

               402.2

               Lucrare de terasament la suprafață

               402.3

               Construirea structurilor tehnice terestre (la suprafață sau în subteran)

               402.4

               Construirea structurilor tehnice fluviale și maritime

               402.5

               Construirea drumurilor (inclusiv construirea specializată a aerodromurilor)

               402.6

               Lucrări specializate în alte domenii ale activităților de construcții civile (inclusiv lucrări de semnalizare rutieră și maritimă și lucrări specializate în domeniul instalării conductelor de gaz, apă și hidrocarburi sau a liniilor de transmitere a energiei electrice și de telecomunicație)

               403

               Instalare

               403.1

               Lucrare de instalare generală

               403.2

               Canalizare (instalare de gaz, apă și echipamente sanitare)

               403.3

               Instalarea încălzirii și ventilației (instalarea încălzirii centrale, a aerului condiționat și a ventilației)

               403.4

               Izolare termică, fonică și contra vibrațiilor

               403.5

               Instalarea electricității

               403.6

               Instalarea antenelor, a paratrăsnetelor, a telefoanelor etc.

               404

               Amenajare

               404.1

               Amenajare generală

               404.2

               Tencuire

               404.3

               Tâmplărie, cu referire în special la montare (inclusiv montarea parchetelor)

               404.4

               Vopsirea și montarea geamurilor, tapetare

               404.5

               Acoperirea podelelor și a pereților (montarea pardoselilor, a altor acoperăminte adezive)

               404.6

               Amenajări diverse (montarea sobelor din faianță etc.)


title: Directiva Consiliului din 21 decembrie 1982 privind notificarea maladiilor la animale în cadrul Comunității

text:
               03/Volumul 04

               RO

               Jurnalul Ofícial al Uniunii Europene

               141

         31982L0894

               L 378/58

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 decembrie 1982
   privind notificarea maladiilor la animale în cadrul Comunității
   (82/894/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât Comunitatea a reglementat schimburile intracomunitare cu animale din specia bovinelor și porcinelor, cu carne proaspătă de pasăre și cu produse pe bază de carne;
   întrucât apariția sau prezența anumitor maladii contagioase la animale prezintă riscuri pentru șeptelul comunitar, în special prin răspândirea lor ca urmare a schimburilor comerciale intracomunitare; întrucât informarea rapidă și exactă este indispensabilă pentru aplicarea diverselor măsuri de protecție prevăzute de regulamentele comunitare;
   întrucât fiecare stat membru trebuie să notifice celelalte state membre și Comisia cu privire la declanșarea și dispariția anumitor maladii pe teritoriul său, în conformitate cu articolul 9 din Directiva 64/432/CEE a Consiliului din 26 iunie 1964 privind problemele de de inspecție veterinară în domeniul schimburilor intracomunitare cu animale din specia bovinelor și porcinelor (3), astfel cum a fost modificată ultima dată prin Directiva 80/1274/CEE (4), articolul 11 din Directiva 71/118/CEE a Consiliului din 15 februarie 1971 cu privire la problemele de sănătate în materie de schimburi cu carne proaspătă de pasăre (5), astfel cum a fost modificată ultima dată prin Directiva 80/216/CEE (6), articolul 7 din Directiva 72/461/CEE a Consiliului din 12 decembrie 1972 cu privire la problemele de inspecție veterinară în materie de schimburi intracomunitare cu carne proaspătă (7), astfel cum a fost modificată ultima dată prin Directiva 80/1099/CEE (8) și articolul 7 din Directiva 80/215/CEE a Consiliului din 22 ianuarie 1980 cu privire la problemele de inspecție veterinară în materie de schimburi intracomunitare cu produse din carne (9), astfel cum a fost modificată ultima dată prin Directiva 80/1100/CEE a Consiliului (10);
   întrucât este necesar să se specifice metoda de notificare și maladiile care trebuie notificate; întrucât ar trebui, în special, să se prezinte periodic situația din fiecare stat membru;
   întrucât, în lumina experienței câștigate din notificarea menționată anterior, se va efectua o adaptare la nevoile tehnice în conformitate cu procedura de instituire a cooperării strânse între statele membre și Comisie,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă se referă la notificarea:

               —

               apariției uneia dintre maladiile prevăzute în anexa I;

               —

               eliminarea – după eradicarea ultimului focar – a restricțiilor instituite ca urmare a apariției uneia dintre maladiile prevăzute în anexa I.

         (2)   Prezenta directivă se aplică fără a aduce atingere dispozițiilor speciale cu privire la informare în domeniul armonizării măsurilor de eradicare și/sau de profilaxie a maladiilor la animale.
   Articolul 2
   În sensul prezentei directive:

               (a)

               „exploatație” reprezintă orice unitate (agricolă sau de altă natură), situată pe teritoriul unui stat membru, în care animalele sunt ținute sau crescute;

               (b)

               „caz” reprezintă constatarea oficială pe orice animal sau carcasă a uneia dintre maladiile prevăzute în anexa I;

               (c)

               „focar” reprezintă exploatația sau locul situate pe teritoriul Comunității în care sunt grupate animalele și în care au fost confirmate oficial unul sau mai multe cazuri;

               (d)

               „focar primar” reprezintă orice focar care nu este legat din punct de vedere epizootiologic de un focar anterior constatat în aceeași regiune a unui stat membru, astfel cum a fost definit la articolul 2 din Directiva 64/432/CEE sau prima apariție a maladiei într-o regiune diferită din același stat membru.

         Articolul 3
   (1)   Fiecare stat membru notifică direct atât Comisiei, cât și celorlalte state membre, în termen de 24 ore:

               —

               focarul primar al uneia dintre maladiile prevăzute în anexa I, constatată pe teritoriul său;

               —

               eliminarea – după eradicarea ultimului focar – a restricțiilor instituite pe teritoriul său ca urmare a apariției uneia dintre maladiile prevăzute în anexa I.

         (2)   Notificările prevăzute la alineatul (1) includ informațiile prezentate în anexa II și se comunică prin telex.
   (3)   În cazul pestei porcine clasice, sunt suficiente informațiile transmise în conformitate cu Directiva 80/217/CEE a Consiliului din 22 ianuarie 1980 de stabilire a măsurilor comunitare de combatere a pestei porcine clasice (11), astfel cum a fost modificată ultima dată prin Directiva 80/1274/CEE (4).
   Articolul 4
   (1)   Fără a aduce atingere dispozițiilor prevăzute la articolul 1 alineatul (2), fiecare stat membru notifică direct Comisiei, cel puțin în prima zi lucrătoare din fiecare săptămână, focarele secundare ale uneia dintre maladiile prevăzute în anexa I, constatate pe teritoriul său.
   Notificarea menționată se referă la săptămâna care se sfârșește la miezul nopții din duminica ce precede notificarea.
   Comisia stabilește o eventuală legătură între diferitele elemente din informațiile primite și le comunică serviciilor veterinare din fiecare stat membru.
   (2)   În cazul în care Comisia nu este notificată înseamnă că nu a apărut nici un focar secundar în perioada prevăzută la alineatul (1) al doilea paragraf.
   (3)   Notificările prevăzute la alineatul (1) conțin informațiile prevăzute în anexa II, toate fiind transmise prin telex.
   Articolul 5
   (1)   Înainte de punerea în aplicare a prezentei directive se stabilește, în conformitate cu procedura prevăzută în articolul 6, forma codificată prin care se transmit informațiile prevăzute la anexa II.
   (2)   În conformitate cu procedura prevăzută la articolul 6, se poate decide:

               —

               completarea sau modificarea anexelor;

               —

               fără a se aduce atingere articolului 4, să se modifice provizoriu conținutul și frecvența notificării, avându-se în vedere maladia constatată și evoluția sa epizootiologică specială.

         Articolul 6
   (1)   În cazul în care se face trimitere la procedura definită în prezentul articol, comitetul veterinar permanent instituit prin Decizia Consiliului din 15 octombrie 1968, denumit în continuare „comitet”, este sesizat fără întârziere de președinte, fie la inițiativa acestuia, fie la cererea unui stat membru.
   (2)   În cadrul comitetului, voturile statelor membre sunt ponderate conform dispozițiilor din articolul 148 alineatul (2) din tratat. Președintele nu participă la vot.
   (3)   Reprezentantul Comisiei prezintă un proiect cu măsuri. Comitetul își dă avizul cu privire la aceste măsuri în termenul pe care președintele îl stabilește în funcție de urgența chestiunii supuse analizei. Comitetul se pronunță cu o majoritate de 45 voturi.
   (4)   Comisia adoptă măsurile și le pune imediat în aplicare în cazul în care sunt conforme cu avizul comitetului. În cazul în care nu sunt conforme cu avizul comitetului sau în absența avizului, Comisia prezintă imediat Consiliului o propunere cu privire la măsurile care trebuie luate. Consiliul adoptă măsurile cu majoritate calificată.
   În cazul în care, la expirarea termenului de trei luni de la data la care a fost sesizat, Consiliul nu adoptă măsuri, Comisia adoptă măsurile propuse și le pune în aplicare imediat, în afara cazului în care Consiliul s-a pronunțat cu majoritate simplă împotriva măsurilor în cauză.
   Articolul 7
   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 1 ianuarie 1984 cel târziu. Statele membre informează imediat Comisia cu privire la acestea.
   Articolul 8
   Prezenta directivă se adresează statelor membre.

      Adoptată la Bruxelles, 21 decembrie 1982.

            Pentru Consiliu

            Președintele

         O. MØLLER

      (1)  Aviz emis la 12/13 aprilie 1982 (nepublicat încă în Jurnalul Oficial).

      (2)  JO C 112, 3.5.1982, p. 4.

      (3)  JO 121, 29.7.1964, p. 1977/64.

      (4)  JO L 375, 31.12.1980, p. 75.

      (5)  JO L 55, 8.3.1971, p. 23.

      (6)  JO L 47, 21.2.1980, p. 8.

      (7)  JO L 302, 31.12.1972, p. 24.

      (8)  JO L 325, 1.12.1980, p. 14.

      (9)  JO L 47, 21.2.1980, p. 4.

      (10)  JO L 325, 1.12.1980, p. 16.

      (11)  JO L 47, 21.2.1980, p. 11.
   ANEXA I
   Maladiile care fac obiectul notificării
   Febra aftoasă
   Pesta bovină
   Pleuropneumonia contagioasă a bovinelor
   Febra catarală
   Maladia veziculoasă a porcului
   Pesta porcină clasică
   Pesta porcină africană
   Paralizia contagioasă a porcului (maladia Teschen)
   Pesta aviară
   Maladia Newcastle
   ANEXA II
   Informațiile furnizate în cadrul notificării
   1.   Informații cerute în temeiul articolului 3 la apariția focarelor primare ale maladiilor prevăzute în anexa I:

               1.

               Data expedierii

               2.

               Ora expedierii

               3.

               Numele statului membru

               4.

                           (a)

                           Numele maladiei

                           (b)

                           Tipul virusului, dacă este cazul

               5.

               Data confirmării

               6.

               Situarea geografică a exploatației

               7.

               Numărul animalelor suspecte din exploatația în cauză: (a) bovine, (b) porcine, (c) ovine, (d) caprine, (e) păsări de curte

               8.

               Numărul animalelor sacrificate (a) bovine, (b) porcine, (c) ovine, (d) caprine, (e) păsări de curte

               9.

               Numărul carcaselor distruse (a) bovine, (b) porcine, (c) ovine, (d) caprine, (e) păsări de curte

         2.   Informații cerute în temeiul articolului 4 la apariția focarelor secundare ale maladiilor prevăzute în anexa I:

               1.

               Data expedierii

               2.

               Ora expedierii

               3.

               Numele statului membru

               4.

               Pentru fiecare maladie notificată:

                           (a)

                           Numele maladiei

                           (b)

                           Numărul de focare

         3.   Informații cerute în temeiul articolului 3 la eliminarea restricțiilor instituite într-un stat membru după eradicarea ultimului focar al maladiilor prevăzute în anexa I:

               1.

               Data expedierii

               2.

               Ora expedierii

               3.

               Numele statului membru

               4.

               Numele maladiei

               5.

               Data eliminării restricțiilor


title: Directiva (UE) 2015/2376 a Consiliului din 8 decembrie 2015 de modificare a Directivei 2011/16/UE în ceea ce privește schimbul automat obligatoriu de informații în domeniul fiscal

text:
               18.12.2015

               RO

               Jurnalul Oficial al Uniunii Europene

               L 332/1

         DIRECTIVA (UE) 2015/2376 A CONSILIULUI
   din 8 decembrie 2015
   de modificare a Directivei 2011/16/UE în ceea ce privește schimbul automat obligatoriu de informații în domeniul fiscal
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Parlamentului European (1),
   având în vedere avizul Comitetului Economic și Social European (2),
   având în vedere avizul Comitetului Regiunilor (3),
   hotărând în conformitate cu o procedură legislativă specială,
   întrucât:

               (1)

               Problemele generate de evaziunea fiscală la nivel transfrontalier, de planificarea fiscală agresivă și de concurența fiscală dăunătoare s-au agravat considerabil, devenind un subiect de preocupare major în Uniune și la nivel mondial. Erodarea bazei impozabile reduce considerabil veniturile fiscale naționale, ceea ce împiedică statele membre să aplice politici fiscale favorabile creșterii. Emiterea deciziilor fiscale anticipate, care facilitează aplicarea consecventă și transparentă a legislației, este o practică comună inclusiv în Uniune. Oferind certitudine mediului de afaceri, clarificarea legislației fiscale în beneficiul contribuabililor poate încuraja investițiile și conformarea cu legislația și, prin urmare, poate contribui la obiectivul dezvoltării în continuare a pieței unice a Uniunii pe baza principiilor și a libertăților care stau la baza tratatelor. Totuși, deciziile privind structurile create în funcție de sistemul de impozitare au condus, în anumite cazuri, la un nivel scăzut de impozitare a unor venituri artificial de ridicate în țara care emite, modifică sau reînnoiește decizia fiscală anticipată și au cauzat reducerea artificială a veniturilor impozitate în orice alte țări implicate. Creșterea transparenței este așadar necesară de urgență. Pentru a atinge acest scop, instrumentele și mecanismele instituite de Directiva 2011/16/UE a Consiliului (4) ar trebui consolidate.

               (2)

               În concluziile sale din 18 decembrie 2014, Consiliul European a subliniat nevoia urgentă de intensificare a eforturilor de combatere a evaziunii fiscale și a planificării fiscale agresive, atât la nivel mondial, cât și la nivelul Uniunii. Subliniind importanța transparenței, Consiliul European a salutat intenția Comisiei de a prezenta o propunere privind schimbul automat de informații referitoare la deciziile fiscale în Uniune.

               (3)

               Directiva 2011/16/UE prevede obligativitatea schimbului spontan de informații între statele membre în cinci cazuri specifice și în anumite termene. În cazurile în care autoritatea competentă a unui stat membru are dovezi pe baza cărora presupune că pot exista pierderi fiscale într-un alt stat membru, schimbul spontan de informații se aplică deja deciziilor fiscale pe care un stat membru le emite, le modifică sau le reînnoiește la adresa unui anumit contribuabil în ceea ce privește interpretarea sau aplicarea dispozițiilor fiscale în viitor și care au o dimensiune transfrontalieră.

               (4)

               Cu toate acestea, eficiența schimbului spontan de informații privind deciziile fiscale anticipate cu aplicare transfrontalieră și acordurile prealabile privind prețul de transfer este împiedicată de o serie de dificultăți practice importante, cum ar fi marja de apreciere de care dispune statul membru emitent pentru a decide care alte state membre ar trebui informate. Prin urmare, informațiile schimbate ar trebui, după caz, să fie accesibile tuturor celorlalte state membre.

               (5)

               Domeniul de aplicare al schimbului automat de informații privind deciziile fiscale anticipate cu aplicare transfrontalieră și acordurile prealabile privind prețul de transfer emise, modificate sau reînnoite la adresa unei anumite persoane sau a unui anumit grup de persoane, pe care această persoană sau acest grup de persoane are (au) dreptul să se bazeze, ar trebui să vizeze orice formă materială (indiferent de caracterul lor obligatoriu sau neobligatoriu și de modul în care sunt emise).

               (6)

               Din rațiuni de securitate juridică, Directiva 2011/16/UE ar trebui să fie modificată prin includerea unei definiții adecvate a deciziei fiscale anticipate cu aplicare transfrontalieră și a acordului prealabil privind prețul de transfer. Domeniul de aplicare al acestor definiții ar trebui să fie suficient de larg pentru a cuprinde o gamă largă de situații, inclusiv, dar fără a se limita la următoarele tipuri de decizii fiscale anticipate cu aplicare transfrontalieră și de acorduri prealabile privind prețul de transfer:

                           —

                           acorduri prealabile și/sau decizii anticipate privind prețul de transfer unilaterale;

                           —

                           acorduri prealabile și decizii anticipate privind prețul de transfer bilaterale sau multilaterale;

                           —

                           acorduri sau decizii ce determină existența sau absența unui sediu permanent;

                           —

                           acorduri sau decizii ce determină existența sau absența unor elemente de fapt cu impact potențial asupra bazei de impozitare a unui sediu permanent;

                           —

                           acorduri sau decizii de stabilire a statutului fiscal al unei entități hibride într-un stat membru, care se referă la un rezident dintr-o altă jurisdicție;

                           —

                           precum și acorduri sau decizii privind baza de evaluare pentru amortizarea unui activ într-un stat membru, care este achiziționat de la o societate din grup într-o altă jurisdicție.

               (7)

               Contribuabilii au dreptul să se bazeze pe decizii fiscale anticipate cu aplicare transfrontalieră sau pe acorduri prealabile privind prețul de transfer, de exemplu în timpul proceselor de impozitare sau al auditurilor fiscale, cu condiția ca elementele de fapt pe care se bazează deciziile fiscale anticipate cu aplicare transfrontaliere sau acordurile prealabile privind prețul de transfer să fi fost prezentate cu acuratețe și ca respectivii contribuabili să respecte dispozițiile deciziilor fiscale anticipate cu aplicare transfrontalieră sau ale acordurilor prealabile privind prețul de transfer.

               (8)

               Statele membre vor face schimb de informații, indiferent dacă contribuabilul respectă sau nu respectă dispozițiile deciziei fiscale anticipate cu aplicare transfrontalieră sau ale acordurilor prealabile privind prețul de transfer.

               (9)

               Furnizarea de informații nu ar trebui să conducă la divulgarea unui secret comercial, industrial sau profesional sau a unui procedeu comercial ori la o divulgare de informații care ar contraveni politicii publice.

               (10)

               Pentru a profita de beneficiile oferite de schimbul automat obligatoriu de informații privind deciziile fiscale anticipate cu aplicare transfrontalieră și acordurile prealabile privind prețul de transfer, informațiile ar trebui comunicate în cel mai scurt timp după emitere, modificare sau reînnoire și, prin urmare, ar trebui stabilite intervale regulate de comunicare a informațiilor. Din aceleași motive este, de asemenea, necesar să se prevadă schimbul automat obligatoriu de decizii fiscale anticipate cu aplicare transfrontalieră și de acorduri prealabile privind prețul de transfer care au fost emise, modificate sau reînnoite într-o perioadă care a debutat cu cinci ani înaintea datei aplicării prezentei directive și care sunt încă valabile la 1 ianuarie 2014. Cu toate acestea, anumite persoane sau grupuri de persoane cu o cifră de afaceri netă anuală la nivel de grup de sub 40 000 000 EUR ar putea fi excluse, în anumite condiții, de la un astfel de schimb automat obligatoriu.

               (11)

               Din motive de securitate juridică este oportun ca, în conformitate cu un set de condiții foarte stricte, să se excludă de la schimbul automat obligatoriu acordurile prealabile privind prețul de transfer bilaterale sau multilaterale cu țări terțe în conformitate cu cadrul tratatelor internaționale încheiate cu țările respective, în cazul în care dispozițiile respectivelor tratate nu permit divulgarea către o țară terță parte a informațiilor primite în temeiul respectivului tratat. Totuși, în astfel de cazuri ar trebui, în schimb, ca informațiile identificate la articolul 8a alineatul (6) referitoare la cererile care conduc la emiterea unor astfel de acorduri prealabile privind prețul de transfer bilaterale sau multilaterale să facă obiectul unui schimb de informații. Prin urmare, în astfel de cazuri, informațiile care urmează să fie comunicate ar trebui să includă o mențiune a faptului că sunt furnizate pe baza unei asemenea cereri.

               (12)

               Schimbul automat obligatoriu de informații privind deciziile fiscale anticipate cu aplicare transfrontalieră și acordurile prealabile privind prețul de transfer ar trebui să includă, în fiecare caz, comunicarea unui set definit de informații de bază care să fie accesibile tuturor statelor membre. Comisia ar trebui să fie împuternicită să adopte măsurile practice necesare pentru a standardiza comunicarea unor astfel de informații în conformitate cu procedura prevăzută în Directiva 2011/16/UE (care implică Comitetul privind cooperarea administrativă în domeniul impozitării) pentru stabilirea unui formular-tip care să fie utilizat pentru schimbul de informații. Această procedură ar trebui utilizată și la adoptarea unor noi măsuri practice în vederea punerii în aplicare a schimbului de informații, cum ar fi precizarea cerințelor lingvistice care ar fi aplicabile schimbului de informații utilizând formularul-tip respectiv.

               (13)

               La elaborarea unui astfel de formular-tip pentru schimbul automat obligatoriu de informații este oportun să se țină seama de activitatea desfășurată de Forumul privind practicile fiscale dăunătoare al OCDE, în cadrul căruia se află în curs de elaborare un astfel de formular-tip pentru schimbul de informații, în contextul planului de acțiune privind erodarea bazei impozabile și transferul profiturilor. Este de asemenea oportun să se lucreze îndeaproape cu OCDE, în mod coordonat, și nu doar în domeniul elaborării unui astfel de formular-tip pentru schimbul automat obligatoriu de informații. Obiectivul final ar trebui să îl constituie condițiile de concurență echitabile la nivel mondial, în care Uniunea ar trebui să își asume un rol de lider, promovând necesitatea ca domeniul de aplicare al informațiilor privind deciziile fiscale anticipate cu aplicare transfrontalieră și acordurile prealabile privind prețul de transfer care urmează să facă obiectul schimbului automat să fie unul larg.

               (14)

               Statele membre ar trebui să facă schimb de informații de bază, iar un set limitat de informații de bază ar trebui comunicate, de asemenea și Comisiei. Acest lucru ar trebui să permită Comisiei să monitorizeze și să evalueze în orice moment aplicarea efectivă a schimbului automat obligatoriu de informații privind deciziile fiscale anticipate cu aplicare transfrontalieră și acordurile prealabile privind prețul de transfer. Totuși, informațiile primite de Comisie nu ar trebui să fie utilizate în niciun alt scop. În plus, această comunicare nu ar scuti statele membre de obligațiile lor de a notifica toate ajutoarele de stat Comisiei.

               (15)

               Feedbackul oferit de statul membru care primește informațiile statului membru care le transmite este un element necesar al funcționării unui sistem eficient de schimb automat de informații. Prin urmare, este oportun să subliniem că autoritățile competente ale statelor membre ar trebui să transmită, o dată pe an, feedback cu privire la schimbul automat de informații celorlalte state membre în cauză. În practică, acest feedback obligatoriu ar trebui să se efectueze pe baza unor acorduri convenite bilateral.

               (16)

               Atunci când este necesar, în urma etapei schimbului automat obligatoriu de informații în temeiul prezentei directive, un stat membru ar trebui să fie în măsură să se bazeze pe articolul 5 din Directiva 2011/16/UE în ceea ce privește schimbul de informații la cerere pentru a obține informații suplimentare, inclusiv textul integral al deciziilor fiscale anticipate cu aplicare transfrontalieră sau al acordurilor prealabile privind prețul de transfer, de la statul membru care a emis astfel de decizii sau acorduri.

               (17)

               Este oportun să se reamintească faptul că articolul 21 alineatul (4) din Directiva 2011/16/UE reglementează cerințele lingvistice și în materie de traducere aplicabile cererilor de cooperare, inclusiv cererilor de notificare, precum și documentelor anexate. Respectiva normă ar trebui să fie aplicabilă și în cazurile în care statele membre solicită informații suplimentare, în urma etapei de schimb automat obligatoriu de informații de bază privind deciziile fiscale anticipate cu aplicare transfrontalieră și acordurile prealabile privind prețul de transfer.

               (18)

               Statele membre ar trebui să ia toate măsurile rezonabile necesare pentru a elimina orice obstacol care ar putea împiedica schimbul automat obligatoriu eficace și cât mai larg posibil de informații privind deciziile fiscale anticipate cu aplicare transfrontalieră și acordurile prealabile privind prețul de transfer.

               (19)

               Pentru a spori eficiența utilizării resurselor, a facilita schimbul de informații și a evita necesitatea ca fiecare stat membru să efectueze modificări similare la sistemul său de stocare a informațiilor, ar trebui să se prevadă instituirea unui registru central, accesibil tuturor statelor membre și Comisiei, în care statele membre ar urma să încarce și să stocheze informațiile, în loc să transmită respectivele informații prin e-mail securizat. Modalitățile practice necesare pentru crearea unui astfel de registru ar trebui adoptate de Comisie în conformitate cu procedura menționată la articolul 26 alineatul (2) din Directiva 2011/16/UE.

               (20)

               Având în vedere natura și amploarea modificărilor introduse prin Directiva 2014/107/UE a Consiliului (5) și prin prezenta directivă, termenul pentru prezentarea informațiilor, a statisticilor și a rapoartelor prevăzute de Directiva 2011/16/UE ar trebui prelungit. Această prelungire ar trebui să asigure faptul că informațiile care trebuie furnizate pot reflecta experiența rezultată din modificările respective. Prelungirea ar trebui să se aplice atât statisticilor și altor informații care trebuie prezentate de către statele membre înainte de 1 ianuarie 2018, cât și raportului și, dacă este cazul, propunerii care urmează să fie prezentate de Comisie până la 1 ianuarie 2019.

               (21)

               Dispozițiile existente privind confidențialitatea ar trebui modificate pentru a reflecta extinderea schimbului automat obligatoriu de informații la deciziile fiscale anticipate cu aplicare transfrontalieră și la acordurile prealabile privind prețul de transfer.

               (22)

               Prezenta directivă respectă drepturile fundamentale și principiile recunoscute în special de Carta drepturilor fundamentale a Uniunii Europene. În mod concret, prezenta directivă urmărește să asigure respectarea deplină a dreptului la protecția datelor cu caracter personal și a libertății de a desfășura o activitate comercială.

               (23)

               Deoarece obiectivul prezentei directive, și anume instituirea unei cooperări administrative eficiente între statele membre în condiții compatibile cu buna funcționare a pieței interne, nu poate fi realizat în mod satisfăcător de către statele membre, dar, din motive de uniformitate și eficacitate, poate fi realizat mai bine la nivelul Uniunii, aceasta poate adopta măsuri în conformitate cu principiul subsidiarității astfel cum este definit la articolul 5 din Tratatul privind Uniunea Europeană. În conformitate cu principiul proporționalității, astfel cum este definit la articolul menționat, prezenta directivă nu depășește ceea ce este necesar pentru realizarea acestui obiectiv.

               (24)

               Directiva 2011/16/UE ar trebui, prin urmare, modificată în consecință,

         ADOPTĂ PREZENTA DIRECTIVĂ:
   Articolul 1
   Directiva 2011/16/UE se modifică după cum urmează:

               1.

               Articolul 3 se modifică după cum urmează:

                           (a)

                           punctul 9 se înlocuiește cu următorul text:

                                       „9.

                                       «schimb automat» înseamnă,

                                                   (a)

                                                   în sensul articolului 8 alineatul (1) și al articolului 8a, comunicarea sistematică a informațiilor predefinite către alt stat membru, fără cerere prealabilă, la intervale regulate prestabilite. În sensul articolului 8 alineatul (1), trimiterea la informațiile disponibile se referă la informații din dosarele fiscale ale statelor membre care comunică informațiile respective, care pot fi accesate în conformitate cu procedurile de colectare și procesare a informațiilor din acel stat membru;

                                                   (b)

                                                   în sensul articolului 8 alineatul (3a), comunicarea sistematică a informațiilor predefinite referitoare la rezidenții din alte state membre către statul membru de rezidență relevant, fără cerere prealabilă, la intervale regulate prestabilite. În contextul articolului 8 alineatele (3a) și (7a), al articolului 21 alineatul (2) și al articolului 25 alineatele (2) și (3), orice termen scris cu inițială majusculă are sensul atribuit conform definițiilor corespunzătoare prevăzute în anexa I;

                                                   (c)

                                                   în sensul oricăror alte dispoziții din prezenta directivă, în afară de articolul 8 alineatele (1) și (3a) și de articolul 8a, comunicarea sistematică de informații predefinite furnizate în conformitate cu literele (a) și (b) de la prezentul punct.”;

                           (b)

                           se adaugă următoarele puncte:

                                       „14.

                                       «decizie fiscală anticipată cu aplicare transfrontalieră» înseamnă orice acord, comunicare sau orice alt instrument sau acțiune cu efecte similare, inclusiv o decizie emisă, modificată sau reînnoită în contextul unui audit fiscal și care îndeplinește următoarele condiții:

                                                   (a)

                                                   este emisă, modificată sau reînnoită de către sau în numele guvernului sau al autorității fiscale a unui stat membru sau de către subdiviziunile teritoriale sau administrative ale statului membru, inclusiv autoritățile locale, indiferent dacă aceasta este efectiv utilizată;

                                                   (b)

                                                   este emisă, modificată sau reînnoită la adresa unei anumite persoane sau a unui anumit grup de persoane și pe care această persoană sau acest grup de persoane are dreptul să se bazeze;

                                                   (c)

                                                   se referă la interpretarea sau aplicarea unei dispoziții legale sau administrative privind administrarea sau aplicarea normelor legale naționale referitoare la impozitele din statul membru sau din subdiviziunile teritoriale sau administrative ale statului membru, inclusiv autoritățile locale;

                                                   (d)

                                                   se referă la o tranzacție transfrontalieră sau la întrebarea dacă activitățile desfășurate de o persoană într-o altă jurisdicție generează sau nu un sediu permanent; și

                                                   (e)

                                                   este luată anterior tranzacțiilor sau activităților dintr-o altă jurisdicție care au potențialul de a genera un sediu permanent sau anterior depunerii declarației fiscale pentru perioada în care a avut loc tranzacția sau seria de tranzacții sau activități.
                                                   Tranzacțiile transfrontaliere pot include, fără a se limita la acestea, realizarea de investiții, furnizarea de bunuri, servicii, finanțare sau utilizarea unor active corporale sau necorporale și nu trebuie neapărat să implice în mod direct persoana căreia i se adresează decizia fiscală anticipată cu aplicare transfrontalieră;

                                       15.

                                       «acord prealabil privind prețul de transfer» înseamnă orice acord, comunicare sau orice alt instrument sau acțiune cu efecte similare, inclusiv unul (una) emis(ă), modificat(ă) sau reînnoit(ă) în contextul unui audit fiscal și care îndeplinește următoarele condiții:

                                                   (a)

                                                   este emis(ă), modificat(ă) sau reînnoit(ă) de către sau în numele guvernului sau al autorității fiscale din unul sau mai multe state membre, inclusiv al oricărei subdiviziuni teritoriale sau administrative din acestea, inclusiv autorități locale, indiferent dacă acesta (aceasta) este efectiv utilizat(ă);

                                                   (b)

                                                   este emis(ă), modificat(ă) sau reînnoit(ă) la adresa unei anumite persoane sau a unui grup de persoane și pe care această persoană sau grup de persoane are dreptul să se bazeze; și

                                                   (c)

                                                   stabilește, anterior tranzacțiilor transfrontaliere între întreprinderi asociate, un set corespunzător de criterii pentru stabilirea prețurilor de transfer pentru aceste tranzacții sau determină atribuirea profiturilor către un sediu permanent.
                                                   Întreprinderile sunt întreprinderi asociate atunci când o întreprindere participă direct sau indirect la conducerea, la controlul sau la capitalul unei alte întreprinderi sau când aceleași persoane participă direct sau indirect la conducerea, la controlul sau la capitalul întreprinderilor.
                                                   Prețurile de transfer sunt prețurile la care o întreprindere transferă bunuri corporale și necorporale sau oferă servicii întreprinderilor asociate, iar «stabilirea prețurilor de transfer» se interpretează în consecință;

                                       16.

                                       în sensul punctului 14, «tranzacție transfrontalieră» înseamnă o tranzacție sau o serie de tranzacții în care:

                                                   (a)

                                                   nu toate părțile la tranzacție sau la seria de tranzacții au rezidența fiscală în statul membru care emite, modifică sau reînnoiește decizia fiscală anticipată cu aplicare transfrontalieră;

                                                   (b)

                                                   oricare dintre părțile la tranzacție sau la seria de tranzacții are în același timp rezidența fiscală în mai mult de o jurisdicție;

                                                   (c)

                                                   una dintre părțile la tranzacție sau la seria de tranzacții își desfășoară activitatea într-o altă jurisdicție prin intermediul unui sediu permanent și tranzacția sau seria de tranzacții constituie o parte sau totalitatea activității la sediul permanent. O tranzacție sau o serie de tranzacții transfrontaliere include, de asemenea, măsurile luate de către o persoană în ceea ce privește activitățile comerciale din altă jurisdicție pe care persoana respectivă le desfășoară prin intermediul unui sediu permanent; sau

                                                   (d)

                                                   tranzacțiile sau seriile de tranzacții respective au un impact transfrontalier.

                                             În sensul punctului 15, «tranzacție transfrontalieră» înseamnă o tranzacție sau o serie de tranzacții care implică întreprinderi asociate care nu își au toate rezidența fiscală pe teritoriul aferent unei singure jurisdicții sau o tranzacție sau o serie de tranzacții care au un impact transfrontalier;

                                       17.

                                       în sensul punctelor 15 și 16, «întreprindere» înseamnă orice formă de desfășurare a unei activități comerciale.”

               2.

               Din articolul 8 se elimină alineatele (4) și (5).

               3.

               Se introduc următoarele articole:
               „Articolul 8a
               Domeniul de aplicare și condițiile schimbului automat obligatoriu de informații privind deciziile fiscale anticipate cu aplicare transfrontalieră și acordurile prealabile privind prețul de transfer
               (1)   Autoritatea competentă a unui stat membru în care s-a emis, s-a modificat sau s-a reînnoit o decizie fiscală anticipată cu aplicare transfrontalieră sau un acord prealabil privind prețul de transfer după data de 31 decembrie 2016 comunică, prin schimb automat, informații cu privire la acest lucru autorităților competente din toate celelalte state membre, precum și Comisiei Europene, cu limitarea cazurilor prevăzute la alineatul (8) din prezentul articol, în conformitate cu măsurile practice aplicabile adoptate în temeiul articolului 21.
               (2)   În conformitate cu măsurile practice aplicabile adoptate în temeiul articolului 21, autoritatea competentă a unui stat membru comunică informații și autorităților competente din toate celelalte state membre, precum și Comisiei, cu limitarea cazurilor prevăzute la prezentul articol alineatul (8), referitoare la deciziile fiscale anticipate cu aplicare transfrontalieră și la acordurile prealabile privind prețul de transfer emise, modificate sau reînnoite într-un termen care începe cu cinci ani înaintea datei de 1 ianuarie 2017.
               În cazul în care deciziile fiscale anticipate cu aplicare transfrontalieră și acordurile prealabile privind prețul de transfer sunt emise, modificate sau reînnoite între 1 ianuarie 2012 și 31 decembrie 2013, o astfel de comunicare are loc cu condiția ca acestea să fi fost încă valabile la 1 ianuarie 2014.
               În cazul în care deciziile fiscale anticipate cu aplicare transfrontalieră și acordurile prealabile privind prețul de transfer sunt emise, modificate sau reînnoite între 1 ianuarie 2014 și 31 decembrie 2016, o astfel de comunicare are loc indiferent dacă acestea sunt încă valabile.
               Statele membre pot exclude din comunicarea menționată la prezentul alineat informații privind deciziile fiscale anticipate cu aplicare transfrontalieră și acordurile prealabile privind prețul de transfer emise, modificate sau reînnoite înainte de 1 aprilie 2016 la adresa unei anumite persoane sau a unui anumit grup de persoane, cu excepția celor care desfășoară în principal activități financiare sau de investiții, cu o cifră de afaceri anuală netă la nivelul întregului grup, conform definiției de la articolul 2 punctul 5 din Directiva 2013/34/UE a Parlamentului European și a Consiliului (6), de mai puțin de 40 000 000 EUR (sau echivalentul acestei sume în orice altă monedă), pe parcursul exercițiului financiar care precedă datei emiterii, modificării sau reînnoirii respectivelor decizii fiscale anticipate cu aplicare transfrontalieră și acorduri prealabile privind prețul de transfer.
               (3)   Acordurile prealabile privind prețul de transfer bilaterale sau multilaterale cu țări terțe se exclud din domeniul de aplicare al schimbului automat de informații în temeiul prezentului articol în cazul în care acordul internațional privind impozitarea în temeiul căruia a fost negociat acordul prealabil privind prețul de transfer nu permite divulgarea sa către terți. Aceste acorduri prealabile privind prețul de transfer bilaterale sau multilaterale vor fi schimbate în temeiul articolului 9 în cazul în care acordul în temeiul căruia a fost negociat acordul prealabil privind prețul de transfer permite divulgarea acestora, iar autoritatea competentă a țării terțe acordă permisiunea ca informațiile să fie divulgate.
               Totuși, atunci când acordurile prealabile privind prețul de transfer bilaterale sau multilaterale ar fi excluse de la schimbul automat de informații în temeiul primei teze de la primul paragraf din prezentul alineat, informațiile identificate la alineatul (6) din prezentul articol, menționate în cererea care conduce la emiterea unui astfel de acord prealabil privind prețul de transfer bilateral sau multilateral, fac în schimb obiectul unui schimb în temeiul prezentul articol alineatele (1) și (2).
               (4)   Alineatele (1) și (2) nu se aplică în cazul în care o decizie fiscală anticipată cu aplicare transfrontalieră implică și se referă exclusiv la afacerile fiscale ale uneia sau mai multor persoane fizice.
               (5)   Schimbul de informații se desfășoară după cum urmează:

                           (a)

                           în ceea ce privește informațiile comunicate în conformitate cu alineatul (1), în termen de trei luni de la încheierea semestrului din anul calendaristic în care a fost emis(ă), modificat(ă) sau reînnoit(ă) decizia fiscală anticipată cu aplicare transfrontalieră sau acordul prealabil privind prețul de transfer;

                           (b)

                           în ceea ce privește informațiile comunicate în conformitate cu alineatul (2), înaintea datei de 1 ianuarie 2018.

                     (6)   Informațiile care urmează să fie comunicate de către un stat membru în conformitate cu prezentul articol alineatele (1) și (2) cuprind următoarele:

                           (a)

                           identitatea persoanei, alta decât o persoană fizică, și, dacă este cazul, a grupului de persoane din care aceasta face parte;

                           (b)

                           un rezumat al conținutului deciziei fiscale anticipate cu aplicare transfrontalieră sau al acordului prealabil privind prețul de transfer, inclusiv o descriere a activităților comerciale sau a tranzacției sau seriei de tranzacții relevante, prezentat în termeni abstracți, fără să conducă la divulgarea unui secret comercial, industrial sau profesional sau a unui procedeu comercial ori a unor informații a căror divulgare ar fi contrară politicii publice;

                           (c)

                           datele emiterii, modificării sau reînnoirii deciziei fiscale anticipate cu aplicare transfrontalieră sau a acordului prealabil privind prețul de transfer;

                           (d)

                           data încetării perioadei de valabilitate a deciziei fiscale anticipate cu aplicare transfrontalieră sau a acordului prealabil privind prețul de transfer, în cazul în care aceasta este specificată;

                           (e)

                           data încetării perioadei de valabilitate a deciziei fiscale anticipate cu aplicare transfrontalieră sau a acordului prealabil privind prețul de transfer, în cazul în care aceasta este specificată;

                           (f)

                           tipul de decizie fiscală anticipată cu aplicare transfrontalieră sau de acord prealabil privind prețul de transfer;

                           (g)

                           valoarea tranzacției sau a seriei de tranzacții aferente deciziei fiscale anticipate cu aplicare transfrontalieră sau acordului prealabil privind prețul de transfer dacă o astfel de valoare este menționată în decizia fiscală anticipată cu aplicare transfrontalieră sau în acordul prealabil privind prețul de transfer;

                           (h)

                           descrierea setului de criterii utilizate pentru a stabili prețurile de transfer sau prețul de transfer în sine, în cazul unui acord prealabil privind prețul de transfer;

                           (i)

                           identificarea metodei utilizate pentru a stabili prețurile de transfer sau prețul de transfer în sine, în cazul unui acord prealabil privind prețul de transfer;

                           (j)

                           identificarea celorlalte state membre, dacă există, care este probabil să fie vizate de decizia fiscală anticipată cu aplicare transfrontalieră sau de acordul prealabil privind prețul de transfer;

                           (k)

                           identificarea oricărei persoane, alta decât o persoană fizică, din celelalte state membre, dacă există, care este probabil să fie afectată de decizia fiscală anticipată cu aplicare transfrontalieră sau de acordul prealabil privind prețul de transfer (indicând statele membre de care sunt legate persoanele afectate); și

                           (l)

                           precizarea dacă informațiile comunicate se bazează pe decizia fiscală anticipată cu aplicare transfrontalieră sau pe acordul prealabil privind prețul de transfer în sine sau sunt furnizate ca urmare a cererii menționate la prezentul articol alineatul (3) al doilea paragraf.

                     (7)   Pentru a facilita schimbul de informații menționate la prezentul articol alineatul (6), Comisia adoptă măsurile practice necesare pentru punerea în aplicare a prezentului articol, inclusiv măsuri de standardizare a comunicării setului de informații prevăzut la alineatul (6) din prezentul articol, în cadrul procedurii de stabilire a formularului-tip prevăzut la articolul 20 alineatul (5).
               (8)   Informațiile definite la prezentul articol alineatul (6) literele (a), (b), (h) și (k) nu se comunică Comisiei.
               (9)   Autoritatea competentă a statului membru vizat, identificată în temeiul alineatului (6) litera (j), confirmă, dacă este posibil prin mijloace electronice, primirea acestor informații autorității competente care le-a furnizat, fără întârziere și, în orice caz, în cel mult șapte zile lucrătoare de la primire. Această măsură se aplică până când registrul menționat la articolul 21 alineatul (5) devine funcțional.
               (10)   Statele membre pot, în conformitate cu articolul 5 și ținând seama de articolul 21 alineatul (4), să solicite informații suplimentare, inclusiv textul integral al unei decizii fiscale anticipate cu aplicare transfrontalieră sau al unui acord prealabil privind prețul de transfer.
               Articolul 8b
               Statistici privind schimburile automate
               (1)   Înainte de 1 ianuarie 2018, statele membre pun la dispoziția Comisiei în fiecare an statistici cu privire la volumul schimburilor automate prevăzute la articolele 8 și 8a și, în măsura posibilului, informații cu privire la costurile și beneficiile administrative și de altă natură relevante legate de schimburile care au avut loc și orice potențiale modificări, atât pentru administrațiile fiscale, cât și pentru terți.
               (2)   Înainte de 1 ianuarie 2019, Comisia înaintează un raport care furnizează o privire de ansamblu și o evaluare a statisticilor și a informațiilor primite în temeiul alineatului (1) al prezentului articol, referitor la aspecte precum costurile și beneficiile administrative și de altă natură relevante ale schimbului automat de informații, precum și la aspecte practice legate de acesta. Dacă este oportun, Comisia prezintă Consiliului o propunere privind categoriile și condițiile prevăzute la articolul 8 alineatul (1), inclusiv condiția ca informațiile referitoare la rezidenții din alte state membre să fie disponibile, sau elementele menționate la articolul 8 alineatul (3a), ori ambele.
               Atunci când examinează o propunere înaintată de Comisie, Consiliul evaluează consolidarea suplimentară a eficienței și a funcționării schimbului automat de informații și creșterea standardului aferent, pentru a se prevedea că:

                           (a)

                           autoritatea competentă din fiecare stat membru comunică, prin intermediul schimbului automat, autorității competente din orice alt stat membru informații referitoare la perioadele impozabile care încep la 1 ianuarie 2019, cu privire la rezidenții din acel alt stat membru în ceea ce privește toate categoriile de venituri și de capital enumerate la articolul 8 alineatul (1), astfel cum trebuie să fie înțelese în temeiul legislației naționale din statul membru care comunică informațiile; și

                           (b)

                           listele de categorii și elemente prevăzute la articolul 8 alineatele (1) și (3a) se extind pentru a include alte categorii și elemente, inclusiv redevențele.

                  (6)  Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19).”"

               4.

               La articolul 20 se adaugă următorul alineat:
               „(5)   Comisia adoptă un formular-tip, inclusiv regimul lingvistic, în conformitate cu procedura menționată la articolul 26 alineatul (2) înainte de 1 ianuarie 2017. Schimbul automat de informații privind deciziile fiscale anticipate cu aplicare transfrontalieră și acordurile prealabile privind prețul de transfer în temeiul articolului 8a se efectuează utilizând formularul-tip. Acest formular-tip nu depășește componentele destinate schimbului de informații enumerate la articolul 8a alineatul (6) și alte domenii conexe legate de aceste componente necesare pentru atingerea obiectivelor de la articolul 8a.
               Regimul lingvistic menționat la primul paragraf nu împiedică statele membre să comunice informațiile menționate la articolul 8a în oricare limbă oficială și de lucru a Uniunii. Cu toate acestea, regimul lingvistic respectiv poate prevedea ca elementele esențiale ale unor astfel de informații să fie trimise, de asemenea, într-o altă limbă oficială și de lucru a Uniunii.”

               5.

               Articolul 21 se modifică după cum urmează:

                           (a)

                           alineatul (3) se înlocuiește cu următorul text:
                           „(3)   Persoanele acreditate în mod corespunzător de autoritatea de acreditare în materie de securitate a Comisiei pot avea acces la informațiile în cauză numai în măsura în care acest lucru este necesar pentru întreținerea, menținerea și dezvoltarea registrului menționat la alineatul (5) și a rețelei CCN.”;

                           (b)

                           se adaugă următorul alineat:
                           „(5)   Până la 31 decembrie 2017, Comisia dezvoltă și dotează cu sprijin tehnic și logistic un registru central securizat la nivel de stat membru referitor la cooperarea administrativă în domeniul fiscal în care informațiile care urmează să fie comunicate în cadrul articolului 8a alineatele (1) și (2) se înregistrează în vederea efectuării schimbului automat prevăzut la respectivele alineate. Autoritățile competente ale tuturor statelor membre au acces la informațiile înregistrate în respectivul registru. Comisia are, de asemenea, acces la informațiile înregistrate în respectivul registru, dar în limitele prevăzute în articolul 8a alineatul (8). Măsurile practice necesare se adoptă de Comisie în conformitate cu procedura menționată la articolul 26 alineatul (2).
                           Până când respectivul registru central securizat devine operațional, schimbul automat de informații prevăzut la articolul 8a alineatele (1) și (2) se efectuează în conformitate cu alineatul (1) din prezentul articol și cu modalitățile practice aplicabile.”

               6.

               Articolul 23 se modifică după cum urmează:

                           (a)

                           alineatul (3) se înlocuiește cu următorul text:
                           „(3)   Statele membre transmit Comisiei o evaluare anuală a eficacității schimbului automat de informații prevăzut la articolele 8 și 8a, precum și rezultatele practice obținute. Formularul și condițiile de transmitere a evaluării anuale se adoptă de către Comisie în conformitate cu procedura menționată la articolul 26 alineatul (2).”;

                           (b)

                           alineatele (5) și (6) se elimină.

               7.

               Se introduce următorul articol:
               „Articolul 23a
               Confidențialitatea informațiilor
               (1)   În conformitate cu dispozițiile aplicabile autorităților din Uniune, Comisia păstrează confidențialitatea informațiilor care îi sunt comunicate în temeiul prezentei directive, informații care nu pot fi utilizate în alte scopuri în afară de cele necesare pentru a stabili dacă și în ce măsură statele membre se conformează prezentei directive.
               (2)   Informațiile comunicate Comisiei de un stat membru în temeiul articolului 23, precum și orice raport sau document elaborat de Comisie pe baza acestor informații pot fi transmise altor state membre. Astfel de informații transmise intră sub incidența secretului de serviciu și beneficiază de protecția acordată informațiilor asemănătoare conform legislației interne a statului membru care le-a primit.
               Rapoartele și documentele întocmite de Comisie, menționate în primul paragraf, pot fi utilizate de statele membre doar în scopuri analitice, nu se publică și nici nu se pun la dispoziția unei alte persoane sau a unui alt organism fără acordul expres al Comisiei.”

               8.

               La articolul 25 se introduce următorul alineat:
               „(1a)   Regulamentul (CE) nr. 45/2001 se aplică în cazul oricărei prelucrări de date cu caracter personal în temeiul prezentei directive de către instituțiile și organismele Uniunii. Cu toate acestea, în scopul aplicării corecte a prezentei directive, domeniul de aplicare al obligațiilor și drepturilor prevăzute la articolul 11, articolul 12 alineatul (1) și articolele 13-17 din Regulamentul (CE) nr. 45/2001 este limitat în măsura în care acest lucru este necesar pentru protejarea intereselor menționate la articolul 20 alineatul (1) litera (b) din regulamentul respectiv.”

         Articolul 2
   (1)   Statele membre adoptă și publică până la 31 decembrie 2016 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor măsuri.
   Statele membre aplică măsurile respective de la 1 ianuarie 2017.
   Atunci când statele membre adoptă aceste măsuri, acestea cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 8 decembrie 2015.

            Pentru Consiliu

            Președintele

         P. GRAMEGNA

      (1)  Avizul din 27 octombrie 2015 (nepublicat încă în Jurnalul Oficial).

      (2)  JO C 332, 8.10.2015, p. 64.

      (3)  Avizul din 14 octombrie 2015 (nepublicat încă în Jurnalul Oficial).

      (4)  Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (JO L 64, 11.3.2011, p. 1).

      (5)  Directiva 2014/107/UE a Consiliului din 9 decembrie 2014 de modificare a Directivei 2011/16/UE în ceea ce privește schimbul automat obligatoriu de informații în domeniul fiscal (JO L 359, 16.12.2014, p. 1).


title: Directiva (UE) 2016/774 a Comisiei din 18 mai 2016 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz (Text cu relevanță pentru SEE)

text:
                  19.5.2016

                  RO

                  Jurnalul Oficial al Uniunii Europene

                  L 128/4

            DIRECTIVA (UE) 2016/774 A COMISIEI
      din 18 mai 2016
      de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
      întrucât:

                  (1)

                  Articolul 4 alineatul (2) litera (a) din Directiva 2000/53/CE interzice utilizarea plumbului, mercurului, cadmiului sau cromului hexavalent în materialele și componentele vehiculelor introduse pe piață după 1 iulie 2003.

                  (2)

                  Anexa II la Directiva 2000/53/CE cuprinde materialele și componentele de vehicule exceptate de la interdicția prevăzută la articolul 4 alineatul (2) litera (a) din directiva respectivă. Exceptările de la punctele 8(e), 8(f), 8(g), 8(h), 8(j) și 10(d) din anexa II au fost reexaminate în 2014.

                  (3)

                  Evaluarea progresului tehnic și științific a demonstrat că aprobarea utilizării plumbului în aplicații care se încadrează la exceptările de la punctele 8(h), 8(j) și 10(d) nu trebuie prelungită, deoarece aceste utilizări au devenit evitabile.

                  (4)

                  Evaluarea progresului tehnic și științific a demonstrat, de asemenea, că utilizarea plumbului în aplicațiile care se încadrează la exceptările de la punctele 8(e), 8(f) și 8(g) este în continuare inevitabilă, deoarece nu sunt încă disponibili înlocuitori. Cu toate acestea, întrucât există informații privind posibili viitori înlocuitori ai plumbului în aplicațiile respective, este oportun să se prevadă o dată de reexaminare, pentru a se putea stabili dacă utilizarea plumbului în aceste aplicații poate fi abandonată.

                  (5)

                  Măsurile prevăzute în prezenta directivă sunt conforme cu avizul comitetului instituit prin articolul 39 din Directiva 2008/98/CE a Parlamentului European și a Consiliului (2),

            ADOPTĂ PREZENTA DIRECTIVĂ:
      Articolul 1
      Anexa II la Directiva 2000/53/CE se înlocuiește cu textul din anexa la prezenta directivă.
      Articolul 2
      (1)   Statele membre adoptă și publică, în termen de cel mult șase luni de la data publicării prezentei directive în Jurnalul Oficial al Uniunii Europene, actele cu putere de lege și actele administrative necesare pentru a se conforma acesteia. Statele membre comunică de îndată Comisiei textul acestor acte.
      Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
      (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
      Articolul 3
      Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
      Articolul 4
      Prezenta directivă se adresează statelor membre.

         Adoptată la Bruxelles, 18 mai 2016.

               Pentru Comisie

               Președintele

            Jean-Claude JUNCKER

         (1)  JO L 269, 21.10.2000, p. 34.

         (2)  JO L 312, 22.11.2008, p. 3.

         ANEXĂ

               „ANEXA II

                  Materiale și componente exceptate de la dispozițiile articolului 4 alineatul (2) litera (a)

                           Materiale și componente

                           Domeniul de aplicare și data de expirare a exceptării

                           Se etichetează sau se identifică în conformitate cu articolul 4 alineatul (2) litera (b) punctul (iv)

                              Plumbul ca element de aliere

                                       1(a).

                                       Oțel pentru prelucrări mecanice și componente din oțel galvanizate la cald în loturi, cu conținut de plumb de până la 0,35 % în greutate

                                       1(b).

                                       Table din oțel galvanizate continuu, cu conținut de plumb de până la 0,35 % în greutate

                           Vehicule omologate înainte de 1 ianuarie 2016 și piese de schimb pentru aceste vehicule

                                       2(a).

                                       Aluminiu pentru prelucrări mecanice, cu conținut de plumb de până la 2 % în greutate

                           Ca piese de schimb pentru vehiculele introduse pe piață înainte de 1 iulie 2005

                                       2(b).

                                       Aluminiu cu conținut de plumb de până la 1,5 % în greutate

                           Ca piese de schimb pentru vehiculele introduse pe piață înainte de 1 iulie 2008

                                       2(c).

                                       Aluminiu cu conținut de plumb de până la 0,4 % în greutate

                               (1)

                                       3.

                                       Aliaj de cupru cu conținut de plumb de până la 4 % în greutate

                               (1)

                                       4(a).

                                       Carcase de lagăr și bucșe

                           Ca piese de schimb pentru vehiculele introduse pe piață înainte de 1 iulie 2008

                                       4(b).

                                       Carcase de lagăr și bucșe în motoare, transmisii și compresoare de aer condiționat

                           Ca piese de schimb pentru vehiculele introduse pe piață înainte de 1 iulie 2011

                              Plumb și compuși ai plumbului în componente

                                       5.

                                       Baterii

                               (1)

                           X

                                       6.

                                       Amortizoare de vibrații

                           Vehicule omologate înainte de 1 ianuarie 2016 și piese de schimb pentru aceste vehicule

                           X

                                       7(a).

                                       Agenți de vulcanizare și stabilizatori pentru elastomeri utilizați în furtunurile de frână, furtunurile pentru combustibil, furtunurile pentru ventilarea aerului, piesele din elastomeri/metal ale șasiului și asamblărilor motorului

                           Ca piese de schimb pentru vehiculele introduse pe piață înainte de 1 iulie 2005

                                       7(b).

                                       Agenți de vulcanizare și stabilizatori pentru elastomeri utilizați în furtunurile de frână, furtunurile pentru combustibil, furtunurile pentru ventilarea aerului, piesele din elastomeri/metal ale șasiului și asamblărilor motorului, cu conținut de plumb de până la 0,5 % în greutate

                           Ca piese de schimb pentru vehiculele introduse pe piață înainte de 1 iulie 2006

                                       7(c).

                                       Lianți pentru elastomeri utilizați în aplicații de transmisie, cu conținut de plumb de până la 0,5 % în greutate

                           Ca piese de schimb pentru vehiculele introduse pe piață înainte de 1 iulie 2009

                                       8(a).

                                       Plumbul din aliajele de sudură pentru lipirea componentelor electrice și electronice pe plăcile de circuite electronice și plumbul din finisajele de pe bornele componentelor, altele decât condensatorii electrolitici cu aluminiu, de pe contactele componentelor și de pe plăcile de circuite electronice

                           Vehicule omologate înainte de 1 ianuarie 2016 și piese de schimb pentru aceste vehicule

                           X (3)

                                       8(b).

                                       Plumbul din aliajele de sudură utilizate în aplicații electrice, altele decât sudura pe plăcile de circuite electronice și pe sticlă

                           Vehicule omologate înainte de 1 ianuarie 2011 și piese de schimb pentru aceste vehicule

                           X (3)

                                       8(c).

                                       Plumbul din finisajele de pe bornele condensatorilor electrolitici cu aluminiu

                           Vehicule omologate înainte de 1 ianuarie 2013 și piese de schimb pentru aceste vehicule

                           X (3)

                                       8(d).

                                       Plumbul utilizat la sudura pe sticlă în senzori de flux de masă de aer

                           Vehicule omologate înainte de 1 ianuarie 2015 și piese de schimb pentru aceste vehicule

                           X (3)

                                       8(e).

                                       Plumbul din aliajele de sudură cu temperatură ridicată de topire (respectiv, aliaje de plumb cu conținut de plumb de cel puțin 85 % în greutate)

                               (2)

                           X (3)

                                       8(f)(a).

                                       Plumbul din sistemele conforme de conectori cu pini

                           Vehicule omologate înainte de 1 ianuarie 2017 și piese de schimb pentru aceste vehicule

                           X (3)

                                       8(f)(b).

                                       Plumbul din sistemele conforme de conectori cu pini, altele decât aria de joncțiune a conectorilor cablurilor vehiculului

                               (2)

                           X (3)

                                       8(g).

                                       Plumbul din aliajele de sudură utilizate pentru realizarea unei conexiuni electrice viabile între purtător și substratul semiconductorului în capsulele de circuite integrate tip Flip Chip

                               (2)

                           X (3)

                                       8(h).

                                       Plumbul din sudurile de fixare a disipatorilor de căldură la radiator în ansamblurile de semiconductori de putere cu un cip cu zona de proiecție de cel puțin 1 cm2 și densitatea curentului nominal de cel puțin 1 A/mm2 de suprafață din siliciu a cipului

                           Vehicule omologate înainte de 1 ianuarie 2016 și piese de schimb pentru aceste vehicule

                           X (3)

                                       8(i).

                                       Plumbul din aliajele de lipit utilizate în aplicații electrice pe sticlă, cu excepția lipirii pe sticlă laminată.

                           Vehicule omologate înainte de 1 ianuarie 2016 și piese de schimb pentru aceste vehicule

                           X (3)

                                       8(j).

                                       Plumbul din aliajele de lipit utilizate pe sticlă laminată

                           Vehicule omologate înainte de 1 ianuarie 2020 și piese de schimb pentru aceste vehicule

                           X (3)

                                       9.

                                       Scaune de supapă

                           Ca piese de schimb pentru tipurile de motoare proiectate înainte de 1 iulie 2003

                                       10(a).

                                       Componente electrice și electronice care conțin plumb, inserate în sticlă sau materiale ceramice, în matrice de sticlă sau de ceramică, în materiale vitroceramice sau în matrice vitroceramică
                                       Această exceptare nu se referă la utilizarea plumbului în:

                                                   —

                                                   sticla becurilor și glazura bujiilor;

                                                   —

                                                   materialele ceramice dielectrice ale componentelor de la punctele 10(b), 10(c) și 10(d).

                           X (4)

                                       10(b).

                                       Plumbul din materialele ceramice dielectrice de tip PZT ale condensatorilor care fac parte din circuite integrate sau din semiconductori discreți

                                       10(c).

                                       Plumbul din materialele ceramice dielectrice ale condensatorilor cu o tensiune nominală mai mică de 125 V c.a. sau 250 V c.c.

                           Vehicule omologate înainte de 1 ianuarie 2016 și piese de schimb pentru aceste vehicule

                                       10(d).

                                       Plumbul din materialele ceramice dielectrice ale condensatorilor care compensează deviațiile legate de temperatură ale senzorilor din sistemele cu sonar

                           Vehicule omologate înainte de 1 ianuarie 2017 și piese de schimb pentru aceste vehicule

                                       11.

                                       Inițiatori pirotehnici

                           Vehicule omologate înainte de 1 iulie 2006 și piese de schimb pentru aceste vehicule

                                       12.

                                       Materiale termoelectrice care conțin plumb, utilizate în aplicații electrice la vehicule pentru reducerea emisiilor de CO2 prin recuperarea căldurii gazelor de eșapament

                           Vehicule omologate înainte de 1 ianuarie 2019 și piese de schimb pentru aceste vehicule

                           X

                              Crom hexavalent

                                       13(a).

                                       Acoperiri anticorozive

                           Ca piese de schimb pentru vehiculele introduse pe piață înainte de 1 iulie 2007

                                       13(b).

                                       Acoperiri anticorozive pentru ansamblurile șurub-piuliță ale șasiului

                           Ca piese de schimb pentru vehiculele introduse pe piață înainte de 1 iulie 2008

                                       14.

                                       Ca agent anticoroziv, cu o concentrație de până la 0,75 % în greutate în soluția de răcire, utilizat în sistemul de răcire din oțel-carbon al frigiderelor cu absorbție pentru rulote, cu excepția cazurilor în care se pot utiliza alte tehnologii de răcire (respectiv, dacă acestea sunt disponibile pe piață pentru utilizarea la rulote), ce nu produc efecte negative asupra mediului și asupra sănătății și/sau siguranței consumatorilor

                           X

                              Mercur

                                       15(a).

                                       Lămpi cu descărcare pentru faruri

                           Vehicule omologate înainte de 1 iulie 2012 și piese de schimb pentru aceste vehicule

                           X

                                       15(b).

                                       Tuburi fluorescente utilizate la panourile de afișaj

                           Vehicule omologate înainte de 1 iulie 2012 și piese de schimb pentru aceste vehicule

                           X

                              Cadmiu

                                       16.

                                       Baterii pentru vehicule electrice

                           Ca piese de schimb pentru vehiculele introduse pe piață înainte de 31 decembrie 2008

                  Observații:

               Într-un material omogen, se tolerează o concentrație maximă de plumb, crom hexavalent și mercur de până la 0,1 % în greutate și o concentrație maximă de cadmiu de până la 0,01 % în greutate.
               Se admite reutilizarea nelimitată a părților de vehicule care erau deja pe piață la data expirării unei exceptări, deoarece reutilizarea nu intră sub incidența articolului 4 alineatul (2) litera (a).
               Piesele de schimb introduse pe piață după 1 iulie 2003 și utilizate pentru vehiculele introduse pe piață înainte de 1 iulie 2003 sunt exceptate de la dispozițiile articolului 4 alineatul (2) litera (a) (*).

            (1)  Această exceptare va fi reexaminată în 2015.

            (2)  Această exceptare va fi reexaminată în 2019.

            (3)  Se demontează dacă, în corelație cu punctul 10(a), se depășește un prag mediu de 60 de grame per vehicul. Pentru aplicarea acestei clauze, nu se iau în considerare dispozitivele electronice care nu sunt instalate de fabricant pe linia de producție.

            (4)  Se demontează dacă, în corelație cu punctele 8(a)-8(j), se depășește un prag mediu de 60 de grame per vehicul. Pentru aplicarea acestei clauze, nu se iau în considerare dispozitivele electronice care nu sunt instalate de fabricant pe linia de producție.

            (*)  Această clauză nu se aplică maselor de echilibrare pentru roți, periilor de grafit pentru motoare electrice și garniturilor de frână.”